OpenLLM-France/wikimedia huggingface dataset:
# Juno Records

Juno Records és una botiga en línia de música dance amb seu al Regne Unit que ven discos de vinil, CD, descàrregues de música i accessoris musicals, fundada per Richard Atherton i Sharon Boyd. El lloc web es va crear l'any 1996 com a espai informatiu, anomenat The Dance Music Resource Pages, que enumerava les novetats musicals a mesura que es publicaven a diari. L'any 1997 el lloc web es va transformar en la botiga Juno Records, permetent als usuaris comprar els discos inventariats.
El febrer de 2006 Juno Records va afegir descàrregues de MP3 i WAV al seu catàleg, i el juliol va presentar Juno Download com a lloc autònom. El setembre de 2006 es va afegir una versió en castellà del lloc web i l'any següent en alemany. El juny de 2007 Juno Records va guanyar el premi «Best Of British» de DJ Magazine a la millor botiga de discos.

## Referències

* ↑ «Website Of The Year 2006». MetrixLab. Arxivat de l'original el 2007-07-21. [Consulta: 19 agost 2007].
* ↑ «New Faze Action remixes». Resident Advisor. [Consulta: 19 agost 2007].
* ↑ DJ Magazine, July 2007 Vol 4 No 43
# Kenta Hasegawa

Kenta Hasegawa (Prefectura de Shizuoka, Japó, 25 de setembre de 1965) és un exfutbolista japonès.

## Selecció japonesa

Kenta Hasegawa va disputar 27 partits amb la selecció japonesa.

## Enllaços externs

* National Football Teams
* Japan National Football Team Database
# William Logan (ciclista)

William "Buster" Logan (Hackettstown, 9 de desembre de 1914 - Belleville, 2 d'octubre de 2002) fou un ciclista estatunidenc. Va participar en dues proves dels Jocs Olímpics d'estiu de 1936.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# George Windsor Earl

George Windsor Earl (1813–1865) va ser un navegant i etnògraf anglès i autor de llibres sobre l'arxipèlag d'Indonèsia. Va encunyar el terme "indonesi" (en anglès:'Indu-nesian') que més tard es va popularitzar i va pendre el nom per designar Indonèsia.
Earl nasqué a Londres i viatjà en vaixell cap a l'Índia als 14 anys. S'uní al colonialistes d'Austràlia occidental l'any 1830. El 1832 tornà a la seva carrera de navegant i marxà a Batàvia i Singapur. Tornà a Anglaterra i va participar en el programa de colonització d'Austràlia del Nord salpant de Port Essington el 1838, però cap 1845 laduresa i manca d'èxit d'aquesta colonització el deixà esgotat. El seu darrer lloc de treball oficial va ser a Penang.
G. W. Earl, que va escriure sobre molts temes, va ser una autoritat en la hidrografia i és una font d'informació antropològica sobre les ètnies de la regió Les seves publicacions principals són The Eastern Seas or Voyages and Adventures in the Indian Archipelago 1832-33-34... (London, 1837), i Sailing directions for the Arafura Sea, 1839, Els registres de les seves observacions van ser usats per Charles Darwin i Alfred Russel Wallace quan van estudiar la distribució disjunta de la biologia a aquesta zona, en particular la seva obra On the Physical Geography of South-Eastern Asia and Australia, publicada el 1845, on descriu com els mars d'aigües somes connecten les illes de l'oest (Sumatra, Java, etc) caracteritzades per la presència de marsupials. Això va inspirar Alfred Russel Wallace per proposar la seva frontera de fauna (la Línia Wallace). El 1850 inventà el terme 'Indu-nesians', per a una classificació racial derivada del llatí per Índia i illa.

## Referències

* ↑ "george+windsor+earl" Openlibrary references
* ↑ Sailing directions for the Arafura Sea: compiled from the narratives of Lieuts. Kolff and Modera of the Dutch Navy online scan

## Enllaços externs

* NLA catalogue Arxivat 2023-04-26 a Wayback Machine.
# Hyphessobrycon procerus

Hyphessobrycon procerus és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 3,3 cm de llargària total.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: Paraguai.

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Oyakawa, O.T. 1998. Catalogo dos tipos de peixes recentes do Museu de Zoologia da USP. I. Characiformes (Teleostei: Ostariophysi). Pap. Avuls. Zool. 39(23):443-507.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# KV19

KV19, acrònim de l'anglès King's Valley, és una tomba egípcia de l'anomenada Vall dels Reis, situada a la riba oest del riu Nil, a l'altura de la moderna ciutat de Luxor. Tot i que fou l'obra fou iniciada per Ramsès IX el sepulcre fou usat pel seu fill, el príncep Mentuherjepeshef.

## Enllaços externs

* Theban Mapping Project: KV19 Arxivat 2009-11-13 a Wayback Machine.: Inclou descripcions, imatges i plànols de la tomba
# Desplaçament (videojocs)

El desplaçament diferencial o desplaçament de paral·laxi (parallax scrolling en anglès) és el desplaçament d'una capa de paisatges en un videojoc en dues dimensions. Això pot forçar el component que representa al jugador a avançar al ritme del desplaçament. Si no és forçat, és el moviment del jugador que posa en marxa el nivell de desplaçament intern. Hi ha tres tipus de moviment: horitzontal, vertical o multidireccional. En alguns jocs, tot el nivell és visible a la pantalla i no hi ha desplaçament. Aquesta tècnica va ser popularitzada pel joc d'arcade Moon Patrol llançat el 1982.

## Utilització estratègica

En els jocs d'acció per a dos jugadors, els personatges generalment han de quedar-se dins de la pantalla, de manera que cada jugador pot controlar contínuament el seu personatge. De fet, si cada un dels dos personatges es troba en una extremitat de la pantalla i progressa cap a «l'exterior», hi ha un conflicte. En general, el programa resol aquest conflicte anul·lant el desplaçament; els personatges estan llavors immòbils.
En els jocs de confrontació, això pot ser utilitzat per bloquejar l'oponent i, per exemple, li impedeix d'esquivar una bala.

## Desplaçament diferencial

Desplaçament diferencial (o parallax scrolling) és una tècnica (d'ús freqüent en les consoles i ordinadors de 16 bits), que té com a objectiu donar una impressió de profunditat a través de porcions de l'escenari desfilant a velocitats lleugerament diferents. Es pot parlar de «perspectiva de moviment».
Això és en realitat una adaptació d'una tècnica àmpliament utilitzada per als dibuixos animats, que consisteix a fer desfilar cel·luloides a velocitats diferents.
Així, un escenari utilitzant cinc desplaçaments diferencials es veurà dividit en cinc parts, la part més baixa (més lluny de l'horitzó, excepte en els casos de la capa de primer pla) es desplaçarà més ràpid. La porció superior desplaçarà lleugerament més lenta, i la de sobre encara més lenta, etc. (o viceversa). Shadow of the Beast de l'Amiga, per exemple, administra fins a tretze desplaçaments diferencials de manera simultània.

## Referències

* ↑ «Chronology of the History of Video Games: Golden Age» (en anglès). Arxivat de l'original el 2009-11-27. [Consulta: 7 abril 2012].
* ↑ «Gaming's Most Important Evolutions» (en anglès). [Consulta: 7 abril 2012].
* ↑ «Parallax Scrolling: An Introduction» (en anglès). [Consulta: 7 abril 2012].
* ↑ «Shadow of the Beast» (en anglès). [Consulta: 7 abril 2012].

## Enllaços externs

* Per què quan ens venen un joc en 3D ens enganyen? PDF
* Parallax scrolling tutorial Arxivat 2012-04-21 a Wayback Machine. (anglès)
* Add Depth to Your Game with Parallax Scrolling (anglès)
Viccionari
# Principat d'Hasan-keyf

El principat d'Hasan-keyf (Hisn Kayfa) fou un estat autònom kurd que va existir fins al segle xvi. En formaven part Siird, Bisheri i potser Tur.
Els prínceps portaven el títol de malikans i s'atribuïen origen aiúbida, cosa molt possible. El primer malikan, Malik Sulayman, hauria rebut el feu d'Hisn Kayfa del ortúquida de Mardin. Va morir el 1335. El aq qoyunlu van ocupar el principat però el sobirà, Malik Khalil, es va refugiar a Hamat i no va tardar a recuperar-lo. Els otomans van deposar al fill de Malik Khalil a l'inici del segle xvi.

## Referències

* Enciclopèdia de l'Islam, V, 462
# Kotda Nayani

Kotda Nayani o Kotra Nayani fou un petit estat tributari protegit al prant de Halar a l'agència de Kathiawar, presidència de Bombai. Estava format per un sol poble amb quatre tributaris separats. La superfície era de 8 km² i la població el 1881 de 1.256 habitants. Els ingressos s'estimaven en 600 lliures i el tribut era de 54 lliures pagades al Gaikwar de Baroda i de 14 lliures pagades al nawab de Junagarh.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Warren Kidd

Warren Lynn Kidd (Harpersville, Alabama, 9 de setembre de 1970) és un exjugador de bàsquet nord-americà. Amb 2,05 metres d'alçada, jugava en la posició de pivot.

## Carrera esportiva

Va començar a jugar a la Middle Tennessee State University, a la NCAA. L'any 1993 va signar com agent lliure pels Philadelphia Sixers tot i que en el mes de juliol aquest va renunciar als seus drets sobre el jugador. El 1994 va fitxar pel Pamesa València de la lliga ACB, i l'any següent va jugar al Caja San Fernando. Un cop acabada aquesta primera experiència a Espanya va estar quatre anys jugant a la lliga italiana abans de fitxar pel Joventut de Badalona la temporada 2000-01. Aquesta segona etapa al nostre país la va acabar jugant al Canàries Telecom, abans de tornar novament a Itàlia, on es va retirar als 32 anys.

## Referències

* ↑ Warren Kidd jugador a l'ACB
* ↑ «Warren Kidd: Rebote tras rebote tras rebote tras rebote...» (en castellà). Endesa Basket Lover, 17-08-2016 [Consulta: 25 juny 2018].
# George William Archibald

George William Archibald (nascut 13 juliol 1946) és el cofundador de la Fundació de Grua Internacional i era l'inaugural guanyador del 2006 Indianapolis Premi.
Archibald va néixer en Nou Glasgow, Nova Escòcia, Canadà a Donald Edison i Annie Letitia ("Lettie") (née MacLeod) Archibald. Va rebre el seu bachelor grau de Dalhousie Universitat dins 1968 i el seu doctorat dins 1975 de Cornell Universitat. Va casar Kyoko Matsumoto damunt 15 August 1981.

## Feina amb grues

Dins 1973, quan les grues eren una perillosa situació i molts de la quinze espècie restant eren en el caire d'extinció, Archibald va fundar la Fundació de Grua Internacional en Baraboo, Wisconsin. Sigui director de 1973 a 2000. Actualment encapçala una comissió d'Unió de Conservació Mundial damunt supervivència de grua. Quaranta anys més tard, les grues del món són encara una perillosa situació.
Archibald va iniciar diverses tècniques a grues de darrere dins captivitat, incloent-hi l'ús de vestits de grua per humà handlers. Archibald va gastar tres anys amb un altament endangered whooping la grua va anomenar Tex, actuant com a excursionisme de grua – mascle, cridant, ballant – per canviar el seu a reproductive condició. A través de la seva dedicació i l'ús d'inseminació artificial, Tex finalment va pondre un ou fèrtil. Mentre Archibald més tard recounted el conte en L'Aquesta nit Espectacle ell stunned l'audiència i amfitrió Johnny Carson amb el final trist de la història – la mort de Tex poc després de l'eclosió de la seva primera i única noia.
Per tal de protegir les conques i prades on les grues vives i per ajudar a augmentar camins de vol migratori, Archibald ha visitat àrees remotes, incloent-hi parts de l'Afganistan, Cuba, Índia, Rússia i la zona desmilitaritzada de Corea.
Dins 1984, Archibald va ser atorgat un MacArthur beca de Programa dels Companys per la seva feina amb grues. Dins 1987, va ser afegit a l'ONU Global 500 Rotlle d'Honor. Dins 2013, va ser fet un Membre de l'Orde del Canadà.

## Notes

* 1 2 3 Bergquist, Lee (22 August 2006) "Crane conservationist to receive $100,000 prize" Milwaukee Journal Sentinel (Wisconsin), page B-1
* ↑ Staff (3 December 2003) "Bringing Back Siberisan Cranes a Challenge" The Hindu

## Enllaços externs

* "Indianapolis Prize: George Archibald" 2006 "Indianapolis Prize: George Archibald" 2006 Indianapolis Zoo a YouTube
* "George & Tex" 2011 International Crane Foundation a "George & Tex" 2011 International Crane Foundation a YouTube
# Hypecoum erectum

Hypecoum erectum és una espècie de planta herbàcia de la família de les papaveràcies, pertanyent a la subfamília de les fumariòidies. És una espècie autòctona del Nord-Est d'Àsia (la Sibèria, Mongòlia i la Xina).

## Descripció

Són herbes anuals, de color glauc i cotilèdons linears. Les fulles, molt nombroses, estan agrupades en rossetes basals i presenten un pecíol llarg d'entre 1 i 3 cm. El limbe és oblatolanceolat, fortament partides, 2-3 pinnatisectes i de mida variable: 4-11 cm de llarg per 0,8-2,5 d'amplada. Produeix nombroses flors (fins una vintena) agrupades en inflorescències laxes, generalment en forma de dicasi situat al capdamunt del peduncle floral de fins a 40 cm, mancades de fulles vertaderes però amb la presència de bràctees oposades. Aquestes bràctees estan fortament dividides en segments estrets, sobretot a la part inferior del dicasi, mentre que les bràctees més superiors són de mida petita i partició menys marcada. Els sèpals són llargs i persistents, de forma ovada d'uns 2 mm de llargada, marge enter i àpex acuminat. La corol·la és tetràmera (4 pètals) és groga, sovint amb pètals amb taques més fosques. Els pètals exteriors fan de 10-12 per 10-19 mm de mida i són trilobats. Els interiors estan tripartits, dividits fins a la meitat del pètal. La flor s'obre durant les primeres hores del dia i es tanca durant el capvespre. El fruit és una loment dehiscent en dos valves, d'uns 4-6 cm de llargada per 1 mm d'amplada, lleugerament aplanat. Produeix unes 30-40 llavors per fruit, de color negre, més o menys rectangular, aplanades i d'1 mm per costat. Floreix i fructifica d'abril a octubre.

## Hàbitat i distribució

Creix en vessants, prats, graveres o vores de cursos fluvials, dels 400 als 1200 metres d'alçada del Nord-Est d'Àsia. Es troba a Mongòlia, a les regions russes de l'Altai, Irkutsk, Krasnoyarsk, Sibèria Oriental, Tuva, Buriàtia, Zabaikàlie i a les regions xineses del Centre septentrional, Centre meridional, Manxúria, Xinjiang i Mongòlia Interior.

## Referències

* ↑ http://www.theplantlist.org/tpl1.1/record/tro-24000575
* ↑ «Hypecoum erectum». The Plant List.
* 1 2 «Hypecoum erectum L. | Plants of the World Online | Kew Science». [Consulta: 25 abril 2020].
* 1 2 3 «Hypecoum erectum in Flora of China @ efloras.org». [Consulta: 25 abril 2020].
# Direcció general d'Europa Occidental, Central i Sud-est d'Europa

La Direcció general d'Europa Occidental, Central i Sud-est d'Europa és un òrgan de gestió de l'actual Ministeri d'Afers Exteriors, Unió Europea i Cooperació d'Espanya encarregada de la proposta i execució de la política exterior d'Espanya en la seva àrea geogràfica i la proposta i seguiment de la posició d'Espanya respecte de la disputa territorial de Gibraltar. Ha estat creada en 2018 en substitució de la Direcció general per a Europa.

## Funcions

Les funcions d'aquesta nova Secretaria d'Estat es regulaven en l'article 11 del Reial decret 768/2017:
* La proposta i execució de la política exterior d'Espanya a la seva àrea geogràfica corresponent.
* L'impuls de les relacions bilaterals amb els països que engloba.
* La proposta i el seguiment de la posició d'Espanya respecte de la disputa territorial de Gibraltar, en coordinació amb la resta d'òrgans del Ministeri, d'altres Departaments ministerials i d'altres Administracions Públiques.
* La proposta i execució de la política exterior d'Espanya respecte a Europa Oriental i Àsia central, i l'impuls de les relacions bilaterals amb els països i organitzacions i fòrums internacionals de la regió.

## Estructura

La Direcció general per a Europa s'organitzava en els següents òrgans:
* Subdirecció General de Països de la Unió Europea.
* Subdirecció General de Països Candidats, Països de l'Espai Econòmic Europeu i altres Països Europeus.
* Oficina d'Afers de Gibraltar.
* Subdirecció General d'Europa Oriental i Àsia central.
* Comissió de Límits amb França i Portugal.

## Directors generals

* Juan López-Herrera Sánchez (2017-)
* María Victoria Morera Villuendas (2012-2017)

## Referències

* ↑ «Real Decreto 768/2017, de 28 de julio, por el que se desarrolla la estructura orgánica básica del Ministerio de Asuntos Exteriores y de Cooperación y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.» (en castellà). [Consulta: 10 setembre 2017].
* ↑ «Real Decreto 595/2018, de 22 de junio, por el que se establece la estructura orgánica básica de los departamentos ministeriales.» (en castellà). [Consulta: 24 juny 2018].
# Joseph Anton Camerloher

Joseph Anton Camerloher (1710 - 1743), fou un compositor alemany. Era germà de Placidus
El més gran dels vuit fills de Joannis i Anna Maria Camerloher, va assistir a la Ritterakademie a Ettal i es va formar com a violinista. Entre 1734 i 1741 va escriure Fastenmeditationen (ara perduda) per a la Congregatio Llatina Mariae de Múnic. Fou compositor de càmbra en la cort de Múnic des de 1739 fins a la seva prematura mort, possiblement després de dos anys com a Cammermusicus; el llibret de la seva òpera La clemenza di Tito es refereix a ell com Concert-Meister.
Gran part de la música Camerloher va ser atribuït abans al seu germà Plácidus. Les seves obres supervivents coneguts inclouen 43 simfonies, 20 sonates en trio, una sonata per a flauta (Duo), vuit obres sacres i una òpera. De les obres instrumentals només 11 simfonies porten el seu nom complet, però les proves documentals i estilística indiquen que altres obres que porten només el seu cognom també són seves. Les sonates en trio de quatre moviments (per a dos violins i baix continu), i obres sacres estan fermament basats en el Barroc; les simfonies, sobretot en tres moviments i va anotar per a cordes, esperant que l'era clàssica amb els seus esquemes harmònics i la seva diferenciació del material temàtic. Camerloher va ser admirat per les seves dues òperes serioses; La clemenza di Tito es va dur a terme després de la seva mort, el 18 i 23 de juliol 1747 durant les festivitats per al matrimoni d'elector Maximilià III Josep de Baviera i Maria Anna de Saxònia.

## Referències

* GroveMusic
# Pseudojuloides atavai

Pseudojuloides atavai és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 13 cm de longitud total.

## Distribució geogràfica

Es troba des de Guam fins a les Illes de la Societat i les Tuamotu.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Khimóssovo

Khimóssovo (en rus: Химосово) és un poble de l'óblast de Leningrad, a Rússia, que el 2017 no tenia cap habitant, pertany al districte de Vólossovo.

## Referències

* ↑ «Переписная оброчная книга Водской пятины 1500 года» С. 593 (304)
* ↑ Йордебокер Писцовые книги Ижорской земли. Том 1. Годы 1618—1623, С. 83
* ↑ «Генеральная карта провинции Ингерманландии» Э. Белинга и А. Андерсина, 1704 г., составлена по материалам 1678 г.
# Witesind de Còrdova

Witesind o Vitesind (Egabrum, actual Cabra, Còrdova, s. IX - Còrdova, 855) fou un cristià mossàrab; mort màrtir, és venerat com a sant per l'Església catòlica.

## Biografia

Witesind fou un cristià mossàrab natural de Cabra que, per temor de les amenaces dels musulmans, abjurà del cristianisme i es convertí a l'islamisme. Temps després, sense que se'n sàpiga el motiu, se'n penedí i tornar a abraçar la fe cristiana, confessant el seu canvi públicament. Acusat de practicar el cristianisme i haver injuriat el profeta Mahoma, fou empresonat, jutjat i, en no voler abjurar de nou de la seva fe, fou condemnat a mort i decapitat el 855 a Còrdova.

## Veneració

Eulogi de Còrdova el cita al seu Memorialis Sanctorum. La festa litúrgica se n'ha celebrat el 15 de maig. És venerat, com els altres Màrtirs de Còrdova a la basílica de San Pedro de Còrdova.
# Homaloptera montana

Homaloptera montana és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 7,3 cm de longitud total.

## Distribució geogràfica

Es troba a l'Índia.

## Referències

* 1 2 FishBase (anglès)
* ↑ Menon, A.G.K. 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.